Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 701/09/8811	Trebišov, 23.4.2012
EEČ : 2-69-136-2012

U Z N E S E N I E

Trestná vec:	obvinený XXXXX  
Prečin:	neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
-	dňa 23.07.2009 v presne nezistenom čase z miestnosti kuchyne v rodinnom dome 717/334, na M. R. Štefánika v XXXXX odcudzil z kabelky jeho matky Evy Koščíkovej platobnú kartu Poštovej banky k účtu č. XXXXX na meno XXXXX, PIN kód k tejto karte vyhľadal v mobilnom telefóne poškodenej, ktorý bol položený na stolíku v kuchyni pri posteli, následne z domu odišiel a prostredníctvom predmetnej karty vykonal v ten istý deň v bankomate na SNP 2228/78 v Trebišove neoprávnený výber peňazí vo výške 350,- €, ktoré použil pre vlastnú potrebu a kartu vrátil späť, 
-	dňa 27.07.2009 z miestnosti kuchyne v rodinnom dome 717/334 na M. R. Štefánika    v XXXXX odcudzil z kabelky jeho matky Evy Koščíkovej platobnú kartu Poštovej banky k účtu č. XXXXX na meno XXXXX, PIN kód k tejto karte vyhľadal v mobilnom telefóne poškodenej, následne z domu odišiel a prostredníctvom platobnej karty v ten istý deň vykonal v bankomate na SNP 2228/78 v Trebišove dva neoprávnené výbery peňazí po 20,- €, ktoré použil pre vlastnú potrebu, kartu vrátil späť, čím takto celkovo spôsobil škodu XXXXX XXXXXj v celkovej výške 390,- €. 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
16 mesiacov
Podľa § 216 odsek 4 Trestného poriadku je určené obvinenému v skúšobnej dobe nasledujúce obmedzenie: 
	Uhradiť poškodenej počas skúšobnej doby škodu vo výške 150,- €.
Odôvodnenie:
Uznesením vyšetrovateľa Okresného riaditeľstva PZ, Odbor kriminálnej polície, Oddelenie ekonomickej kriminality XXXXX je obv. XXXXX stíhaný uznesením sp. zn. ORP-471/OEK-TV-2009 zo dňa 06.03.2012 za prečin neoprávneného vyrobenia a používania elektronického platobného prostriedku a inej platobnej karty podľa § 219 ods. 1  Tr. zák.  tak, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, obvinený s podmienečným zastavením trestného stíhania súhlasí a boli splnené aj ďalšie podmienky predpokladané ustanovením § 216 ods. l Tr. por., lebo obvinený sa k trestnému činu priznal, časť spôsobenej škody vo výške 240,- € už uhradil a ostatnú časť je povinný uhradiť vo výške 150,- € počas skúšobnej doby. 

Ak obvinený v priebehu skúšobnej doby povedie riadny život a uhradí poškodenej škodu, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní bude pokračovať.

Vzhľadom na osobu páchateľa s prihliadnutím na jeho doterajší život a na okolnosti prípadu som dospel k záveru, že takéto rozhodnutie možno dôvodne považovať za dostačujúce.

Preto som rozhodol tak, ako je to vo výrokovej časti tohto uznesenia uvedené.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Kohan
prokurátor